Anexa nr. 1 la H.C.L. nr. \_\_/2020

ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

##### CONSILIUL LOCAL

**CAIET DE SARCINI**

**privind achiziţionarea serviciilor juridice de consultanţă și reprezentare în faţa instanţei de judecată, a pregătirii şi elaborării susţinerilor necesare pentru apărarea intereselor în litigiul ce formează obiectul** **dosarului nr.** **3875/86/2020 înregistrat la Tribunalul Suceava, Secția de contencios administrativ și fiscal**

**1. Prezentarea autorităţii contractante**

Municipiul Câmpulung Moldovenesc, cu sediul primăriei în Câmpulung Moldovenesc, str. 22 Decembrie nr. 2, judeţul Suceava, cod unic de înregistrare: 4842400, reprezentat prin primar Negură Mihăiţă, împuternicit în temeiul dispoziţiilor art. 154 alin. (6) privind Codul administrativ, cu completările ulterioare, să reprezinte unitatea administrativ-teritorială în justiție.

**2. Obiectul achiziţiei şi al contractului**

Prezenta procedură se aplică în scopul atribuirii contractului de servicii juridice de consultanţă și reprezentare în faţa instanţei de judecată, a pregătirii şi elaborării susţinerilor necesare pentru apărarea intereselor Municipiului Câmpulung Moldovenesc, Consiliului Local al municipiului Câmpulung Moldovenesc și ale primarului municipiului Câmpulung Moldovenesc în litigiul ce formează obiectul dosarului nr. 3875/86/2020 înregistrat la Tribunalul Suceava Secția de contencios administrativ și fiscal.

Cod CPV 79100000-5 – Servicii juridice.

Tipul procedurii: achiziţionarea directă

**3. Descrierea serviciilor**

a) acordarea consultanţei de natură juridică, redactarea, semnarea şi înregistrarea diverselor acte juridice, pregătirea şi elaborarea susţinerilor necesare apărării intereselor Municipiului Câmpulung Moldovenesc, Consiliului Local al municipiului Câmpulung Moldovenesc și ale primarului municipiului Câmpulung Moldovenesc în litigiul ce formează obiectul dosarului nr. 3875/86/2020 înregistrat la Tribunalul Suceava, Secția de contencios administrativ și fiscal.

b) asistarea şi reprezentarea intereselor Municipiului Câmpulung Moldovenesc, Consiliului Local al municipiului Câmpulung Moldovenesc și ale primarului municipiului Câmpulung Moldovenesc în litigiul ce formează obiectul dosarului nr. 3875/86/2020 înregistrat la Tribunalul Suceava, Secția de contencios administrativ și fiscal.

**4. Cerinţe generale cu privire la prestarea serviciilor**

Prestatorul va depune toate diligenţele pentru asigurarea unui nivel calitativ al serviciilor corespunzător principiilor deontologiei profesionale şi rezultatului urmărit, în conformitate cu cerinţele Legii nr. 51/1995 pentru organizarea si exercitarea profesiei de avocat, republicată, cu modificările şi completările ulterioare şi ale Statutului profesiei de avocat.

Serviciile ce fac obiectul contractului vor fi asigurate pe toata durata acestuia, începând cu data semnării contractului şi până la data finalizării acestuia prin pronunţarea hotărârii

definitive în litigiul ce formează obiectul dosarului nr. 3875/86/2020 înregistrat la Tribunalul Suceava, Secția de contencios administrativ și fiscal.

Prestatorul se asigură că persoana/persoanele care va/vor fi desemnată/desemnate pentru derularea contractului beneficiază de o baza materială corespunzătoare pentru îndeplinirea responsabilităţilor care îi/le revin.

Cheltuielile de cazare, masă, transport, chirii şi orice alte cheltuieli necesare aducerii la îndeplinire a obligaţiilor contractuale ale ofertantului, excluzându-le pe cele privind taxele judiciare de timbru, onorarii experţi şi altele asemenea, vor fi suportate de către prestator.

**5. Cerinţe specifice cu privire la prestarea serviciilor**

Prestatorul va desemna unul sau mai mulţi avocaţi pentru executarea contractului, care să presteze serviciile solicitate în mod complet şi cu celeritate şi care va/vor asigura contactul permanent cu reprezentanţii autorităţii contractante.

Pentru executarea contractului, în toate fazele judiciare şi extrajudiciare, prestatorul va colabora, după caz, cu aparatul de specialitate al primarului municipiului Câmpulung Moldovenesc. De asemenea, în scopul asigurării apărărilor şi reprezentării, în faţa instanţelor judecătoreşti, a municipiului Câmpulung Moldovenesc, prestatorul va colabora, în toate fazele judiciare şi extrajudiciare, în permanenţă, cu Compartimentul resurse umane, căruia îi va furniza toate informaţiile relevante executării contractului, printre care şi cele privitoare la desfăşurarea şedinţelor de judecată, termene, fazele procesuale, demersurile întreprinse, reciproc primind date, în măsura în care acestea sunt disponibile şi relevante, de la întreg aparatul de specialitate.

**6. Capacitatea profesională/personal**

Ofertantul va trebui să depună următoarele documente şi să îndeplinească, cumulativ, următoarele cerinţe:

* să aibă calitatea de avocat definitiv, membru al unui barou, înscris în Tabloul anual al avocaţilor cu drept de exercitare a profesiei de avocat;
* să aibă vechimea în profesie, cel puţin 5 ani de la definitivare.

Pentru demonstrarea îndeplinirii acestor cerinţe se vor prezenta următoarele documente, în copie lizibilă „conformă cu originalul”:

* decizia de admitere în barou,
* legitimaţie de avocat,
* adeverinţă eliberată de barou din care să rezulte îndeplinirea condiţiei de vechime impusă.

Raportarea valabilităţii documentelor se face la data limită de depunere a ofertelor.

**7.** Valoarea estimatăa contractului este de maximum 5.950 lei, inclusiv T.V.A.

**8.** Caietul de sarcini constituie ansamblul cerinţelor pe baza cărora se elaborează oferta de către fiecare dintre ofertanţi. Toate cerinţele sunt minimale şi obligatorii. În cazul în care caracteristicile minime obligatorii nu sunt îndeplinite de ofertă, aceasta se descalifică.

**Întocmit,**

**Insp.Botea Cătălina Mariana**

**PREȘEDINTE DE ȘEDINȚĂ SECRETAR GENERAL**

**Erhan Rodica**